Musiyum R.A. Kartini (Rembang)

**Musiyum R.A. Kartini** (carakan:ꦩꦸꦱꦶꦪꦸꦩ꧀ ꦫ꧉​ꦲ꧉​ꦏꦂꦠꦶꦤꦶꦤꦶ) yaiku musiyum kang mapan ana ing Lingkungan Dalem Padhinesan Bupati Rembang. Musiyum R.A. Kartini dumunung ing Jl. Gathot Subrata No.8, Kabupatèn Rembang, Propinsi Jawa Tengah. Musiyum R.A. Kartini ing jaman semana minangka papan panggènan asli Raden Ayu Kartini lan garwané Raden Adipati Djojo Adiningrat, Bupati Rembeng 1889-1912. Saliyané ing Rembang, musiyum kang nyimpen babagan tinggalan Radèn Ayu Kartini uga ana ing Kabupatèn Jepara, musiyum iku diarani Musiyum Kartini.
jmpl|Gambar Raden Ayu Kartini ing jero Musiyum R. A. Kartini Rembang

## Sujarah Musiyum 
Musiyum iki diadegaké 21 April taun 1967 awit yasané Bupati Rembang, Adnan Widodo. Musiyum iki sejatiné dalem padhinesan lawas para bupati Rembang kang angadeg wus wiwit jaman panjajahan Pamrèntah Kolonial Nèderlan Indiya.  Musiyum wiwitané amung nganggo tinggalan kamar Raden Ayu Kartini banjur diambakaké nganggo kabèh sapanjeroné dalem padhinesan bupati Rembang kang lawas. Mula, sadurungé musiyum iki diarani **Musiyum Kamar Pengabdian R.A**. **Kartini** sing pungkasané diowahi dadi Musiyum R.A. Kartini ing taun 2011., yaiku Radèn Ayu Kartini. Nalika wiwitan awujud, musiyum iki ambané amung kamar turu Raden Ayu Kartini. Nanging, ing taun 2011 Kamentrèn Kabudayan lan Pariwisata Rapublik Indhonésia maringi rèvitalisasi kang pungkasané digunakaké kanggo ngembangaké lan nggedhèkaké musiyum kasebut. Saiki Musiyum R.A. Kartini Rembang dadi amba, ambané wangunan yaiku 3.732,4 m² lan ambané tanah yaiku 19.306 m². Pawujudan iki bisa nuduhaké sumangat juwangé Radèn Ayu Kartini anggoné nyuwarakaké èmansipasi wanita ing jaman dhisik.

Gedhong Musiyum R.A. Kartini disawang nduweni arsitèktur corak Jawa, nanging sejatiné ana unsur kolonial kang wujud ana ing wangunan kasebut. Kaya ing bagéyan kolom, gedhong iku nggambaraké arsitèktur gaya Èropa sing digawé saka campuran pasir lan kapur. Gunggungé ana 20 saka panyangga kang wernané putih polos, 4 saka guru wujudé saka kayu jati lan 10 saka liyané kang wernané putih gedhé kanthi tèkstur rigi-rigi.

## Gladri 

Barkas:Pendopo Rumah Dinas Lama Bupati Rembang (Museum Kartini Rembang).jpg|Pendhapa Lawas Kabupatèn Rembang
Barkas:Pringgitan Rumah Dinas Lama Bupati Rembang (Museum Kartini Rembang).jpg|Pringgitan Dalem Kabupatèn Rembang
Barkas:COLLECTIE TROPENMUSEUM Groepsportret met de Resident van het gewest Rembang Hr. Eindhoven en assistent-resident van Blora J.B. Prins temidden van regionale Regenten Patihs en Wedono's TMnr 60042318.jpg|Poto Para Pajabat Walanda lan Bumi Putra ing Pendhapa Kabupatèn Rembang

## Kagiyatan Wisata lan Kunjungan 
Musiyum R.A. Kartini buka saben dina, Senèn-Jumuwah buka saka jam 08.00-15.00 WIK, Setu lan Ngahad buka saka jam 09.00-15.00 WIK. Sarana sing ana ing Musiyum R.A. Kartini ya iku, pakiwan, taman, ruwang katrangan lan karcis, ruwang pamèran, pendhapa, lan ruwang *audiovisual.* Wisatawan kang arep mlebu Musiyum R.A. Kartini mung kudu bayar tikèt musiyum Rp.2.000. 

Wisatawan sing arep menyang Musiyum R.A. Kartini bisa nggunakaké layanan transportasi umum kayata bis, ojèk lokal utawa ojèk *online*. Lokasi musiyum iki uga wus cumepak ing *Google Maps.* 

## Uga delengen 
* Pasisir Caruban
* Pasisir Karang Jahé
* Alun-Alun Rembang
* Pasisir Wates
* Pasisir Jatisari

## Rujukan 
## Pranala jaba 
* Situs resmi Musiyum R.A. Kartini Rembang, Museum R.A. Kartini Rembang – Kamar Pengabadian R.A. Kartini
* Situs resmi Pemerintahan Kabupatèn Rembang, https://rembangkab.go.id/